২০১৮ উয়েফা সুপার কাপ

**২০১৮ উয়েফা সুপার কাপ** হল উয়েফা কর্তৃক আয়োজিত উয়েফা সুপার কাপের ৪৩তম বার্ষিক ফুটবল প্রতিযোগিতা। এই প্রতিযোগিতাটি মূলত উয়েফা চ্যাম্পিয়নস লীগ ও উয়েফা ইউরোপা লীগ বিজয়ীদের মধ্যে শ্রেষ্ঠত্বের মর্যাদার জন্য সংগঠিত হবে। এই ম্যাচটি দুইটি স্পেনীয় দলের মধ্যে সংগঠিত হবে, যেখানে ২০১৭–১৮ উয়েফা চ্যাম্পিয়নস লীগের চ্যাম্পিয়ন এবং বর্তমান উয়েফা সুপার কাপ চ্যাম্পিয়ন রিয়াল মাদ্রিদ এবং ২০১৭–১৮ উয়েফা ইউরোপা লীগের চ্যাম্পিয়ন আতলেতিকো মাদ্রিদ মুখোমুখি হবে। এই ম্যাচটি ২০১৮ সালের ১৫ই আগস্ট তারিখে, এস্তোনিয়ার রাজধানী তাল্লিনের এ. লে কক এরিনা স্টেডিয়ামে অনুষ্ঠিত হবে, এবং এটি এস্তোনিয়ায় অনুষ্ঠিত প্রথমবারের মতো দুইটি ইউরোপীয় ক্লাবের মধ্যকার ফাইনাল ম্যাচ হবে।

২০১৮ সালের মার্চ মাসে, উয়েফা ঘোষণা করেছে যে, অতিরিক্ত সময়ে চতুর্থ বদলী খেলোয়াড় মাঠে প্রবেশ করানো যাবে এবং দলে বদলি খেলোয়াড়ের সংখ্যা ৭ থেকে ১২-এ বর্ধিত করা হয়েছে। খেলার শুরু করার সময়ও ২০:৪৫ (সিইএসটি) হতে ১৫ মিনিট বর্ধিত করে ২১:০০-এ (সিইএসটি) পরিবর্তন করা হয়েছে।

আতলেতিকো মাদ্রিদ অতিরিক্ত সময়ে ৪-২ গোলে ম্যাচ জয় করে।এটি ছিলো তাদের তৃতীয় উয়েফা সুপার কাপ শিরোপা।

## দল

এটি পঞ্চম সর্ব-স্পেনীয় সুপার কাপ হবে এবং গত পাঁচ বছরে চতুর্থবার। এটি একই শহর থেকে দুই দলের মধ্যে সংগঠিত প্রথম উয়েফা সুপার কাপ হবে। গত দশ বছরের মধ্যে নয় বার উয়েফা সুপার কাপে কমপক্ষে একটি স্পেনীয় দল উপস্থিত হয়েছে। উপরন্তু, উভয় দলই স্পেনীয় দল, তাই এবারের সুপার কাপও গত দশ বছরের মধ্যে নবম বারের মতো একটি স্পেনীয় দল এবং টানা পঞ্চম বারের মতো একটি স্পেনীয় দল জয়লাভ করবে।

ইতঃপূর্বে রিয়াল মাদ্রিদ ৬ বার এই প্রতিযোগিতায় অংশগ্রহণ করেছে, যার মধ্যে ৪টিতে শিরোপা জয়লাভ করতে সক্ষম হয়। এবার রিয়াল মাদ্রিদ পঞ্চম বারের মতো শিরোপা জয়ের দ্বারপ্রান্তে, যদি রিয়াল মাদ্রিদ এবার শিরোপা জয়লাভ করতে সক্ষম হয় তবে তারা যুগ্ম রেকর্ডধারী ৫ বারের চ্যাম্পিয়ন বার্সেলোনা এবং এসি মিলানের সাথে নাম লেখাবে। রিয়াল মাদ্রিদ গত দুই আসরে টানা শিরোপা জয়লাভ করেছে, তারা যদি এবার জয়লাভ করে তবে তারা উয়েফা সুপার কাপের ইতিহাসে প্রথম দল হিসেবে টানা ৩ আসরে শিরোপাজয়ী দলে পরিণত হবে। পক্ষান্তরে, ইতঃপূর্বে আতলেতিকো মাদ্রিদ ২ বার এই প্রতিযোগিতায় অংশগ্রহণ করেছে, যার মধ্যে উভয়বারই তারা শিরোপা জয়লাভ করতে সক্ষম হয়। যদি এবার তারা শিরোপা জয়লাভ করে তবে তারা উয়েফা সুপার কাপের ইতিহাসে প্রথম দল হিসেবে প্রথম ৩ উপস্থিতির ৩ বারই শিরোপা জয়ের কৃতিত্ব অর্জন করবে।

এই ম্যাচটি ইউরোপীয় প্রতিযোগিতায় ১০ম মাদ্রিদ ডার্বি হবে, যার মধ্যে পূর্বের ৯টি ম্যাচ ইউরোপিয়ান কাপ অথবা উয়েফা চ্যাম্পিয়নস লীগে অনুষ্ঠিত হয়েছে। উক্ত ৯ ম্যাচের মধ্যে ৫টিতে জয়লাভ করেছে রিয়াল মাদ্রিদ, ২টি ড্র হয়েছে এবং ২টিতে জয়লাভ করেছে আতলেতিকো মাদ্রিদ। রিয়াল মাদ্রিদ আতলেতিকো মাদ্রিদের দ্বারা কখনো দুই-লেগের ম্যাচ অথবা এক-ম্যাচ নির্ধারণী ম্যাচে হারেনি।

## মাঠ
২০১৬ সালের ১৫ই সেপ্টেম্বর তারিখে, গ্রিসের রাজধানী অ্যাথেন্সে আয়োজিত উয়েফা নির্বাহী কমিটির এক সভায় সিদ্ধান্ত গ্রহণ করা হয় যে, এস্তোনিয়ার রাজধানী তাল্লিনের এ. লে কক এরিনা স্টেডিয়ামে এই আসরের ফাইনাল অনুষ্ঠিত হবে। উয়েফার স্পন্সরজনিত নিয়মকানুনের জন্য এই মাঠটি *লিলেকিউলা এরিনা* নামে পরিচিতি প্রদান করা হবে।

## প্রাক-ম্যাচ
এই ম্যাচের জন্য নির্ধারিত স্টেডিয়ামের ধারণক্ষমতা ১৩,০০০। ভক্ত এবং সাধারণ জনগণের জন্য প্রায় ৭০% টিকিট বিক্রয় করার জন্য সহজলভ্য করা হয়। ২০১৮ সালের ৫ থেকে ২৬শে জুন তারিখ পর্যন্ত, উয়েফার প্রাতিষ্ঠানিক ওয়েবসাইটে বিশ্বব্যাপী ভক্তদের জন্য টিকিট বিক্রয় করা হয়। টিকিট ৩টি বিভাগে বিক্রয় করা হয়: €১৩০, €৯০ এবং €৫০। বাকি টিকিট স্থানীয় নির্মাতা কমিটি, উয়েফা ও জাতীয় সমিতি, বাণিজ্যিক অংশীদার এবং সম্প্রচারকদের জন্য বরাদ্দ করা হয়।

## ম্যাচ
### কর্মকর্তা
২০১৮ সালের ২রা আগস্ট তারিখে, উয়েফা ঘোষণা করেন যে, পোল্যান্ডের রেফারি জাইমন মার্চিনিয়াক এই ম্যাচের পরিচালনা করবেন। মার্চিনিয়াক ২০১১ সাল হতে ফিফা আন্তর্জাতিক রেফারি তালিকাভুক্ত রেফারি এবং তিনি ২০১৬ উয়েফা ইউরো ও ২০১৮ ফিফা বিশ্বকাপের মতো প্রতিযোগিতায় পরিচালনার দায়িত্ব পালন করেছেন। তার সাথে তার দেশেরই আরো দুই রেফারি, পাওয়েল সকোলনিকি ও তমাজ লিসৎকিয়েউইজ সহকারী রেফারি হিসেবে, পাওয়েল রাজকোভস্কি ও তমাজ মুসিয়াল অতিরিক্ত সহকারী রেফারি হিসেবে এবং রাদোস্লাভ সিয়েজকা সংরক্ষিত সহকারী রেফারি হিসেবে এই ম্যাচে দায়িত্ব পালন করবেন। রোমানিয়ান রেফারি অভিদিউ হাতেগান এই ম্যাচের চতুর্থ পরিচালক হিসেবে দায়িত্ব পালন করবেন।

### বিস্তারিত
উয়েফা চ্যাম্পিয়নস লীগ বিজয়ী দল প্রশাসনিক উদ্দেশ্যে এই ম্যাচের "হোম" উপাধি লাভ করেছে। 



### পরিসংখ্যান

## আরও দেখুন
*২০১৮ উয়েফা চ্যাম্পিয়নস লীগ ফাইনাল
*২০১৮ উয়েফা ইউরোপা লীগ ফাইনাল
*আন্তর্জাতিক ফুটবলে রিয়াল মাদ্রিদ

## দ্রষ্টব্য

## তথ্যসূত্র

## বহিঃসংযোগ

*
*উয়েফা.কমে ২০১৮ উয়েফা সুপার কাপ

২০১৮
সুপার কাপ
সুপার কাপ ২০১৮
সুপার কাপ
সুপার কাপ ২০১৮
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:আতলেতিকো মাদ্রিদের ম্যাচ
বিষয়শ্রেণী:২০১৮–১৯ মৌসুমে স্পেনীয় ফুটবল
বিষয়শ্রেণী:আগস্ট ২০১৮ সালে ইউরোপে ক্রীড়া প্রতিযোগিতা
বিষয়শ্রেণী:তাল্লিনে ২১শ শতাব্দী
বিষয়শ্রেণী:মাদ্রিদ ডার্বি ম্যাচ
বিষয়শ্রেণী:২০১৮–১৯-এ উয়েফা ফুটবল